प्रदेश के जनता की उम्मीदों पर खरा उतरने और अपने साख को बनाए रखने के लिए सरकार के पास अब बहुत वक्त नहीं है। सबसे पहले सरकार को अपनी दो प्रमुख खामियों से उबरना होगा। पहली, मुख्यमंत्री सहित पूरी सरकार आत्ममुग्ध है कि वह बहुत अच्छा काम कर रहे हैं। विपक्षी पाटियों को छोड़कर आज भी बहुत से लोग सरकार की नीयत पर सवाल नहीं कर रहे हैं। अनुभव की कमी और जानकारी के अभाव में सरकार मन माफिक निर्णय नहीं ले पा रही है। अपनी पीठ खुद थपथपाने के स्थान पर सरकार को शीघ्र ही ऐसा कुछ करना होगा कि प्रदेश की जनता को लगे कि बीजेपी के पक्ष में मतदान करके उन्होंने कोई गलती नहीं की थी।